Íslenska karlalandsliðið mætti í dag Skotlandi í öðrum leik liðsins á Novotel Cup 2020 en strákarnir töpuðu í gær gegn Englandi 3 - 1 . Byrjunarlið Íslands í dag var skipað eftirfarandi leikmönnum : Lúðvík Már Matthíasson í uppspili , Þórarinn Örn Jónsson og Ævarr Freyr Birgisson á köntunum , Hafsteinn Valdimarsson ( Fyrirliði ) og Galdur Máni Davíðsson á miðjunni , Bjarki Benediktsson díó og þeir Arnar Birkir Björnsson og Kári Hlynsson skiptu með sér hlutverki frelsingja . Leikurinn fór vel af stað og var mikill kraftur í báðum liðum . Íslensku strákarnir voru hinsvegar öllu kraftmeiri og var Ísland komið með 5 stiga forskot þegar Skotland tók sitt fyrsta leikhlé í stöðunni 4 - 9 . Ísland var með gott 4 - 5 stiga forskot megnið af hrinunni og svo gáfu strákarnir í undir lokinn og unnnu að lokum 25 - 17 . Frábær byrjun hjá strákunum og sóknarleikur liðsins til fyrirmyndar . Byrjunarlið Íslands var óbreytt á milli hrina en það voru skotarnir sem tóku fyrsta stigið . Strákarnir tóku sér nokkur stig í að koma sér í gang en náðu fljótt tökum á leiknum þrátt fyrir nokkuð jafna hrinu . Skotarnir tóku leikhlé þegar Ísland náði 5 stiga forskoti 21 - 16 . Skotarnir náðu hinsvegar að snúa leiknum við eftir leikhléið og jafna 22 - 22 . Ísland tók leikhlé í stöðunni 24 - 24 en skotar réðu á vaðið og tóku næstu tvö stig og tryggðu sér sigur 26 - 24 . Ísland gerði tvær breytingar á byrjunarliði sínu frá síðustu hrinum en Sigþór Helgason kom inn í stað Bjarka Benediktssonar og þá fór Galdur Máni Davíðsson út fyrir Elvar Örn Halldórsson . Strákarnir mættu full kærulausir til leiks í þriðju hrinu og gerðu ódýr mistök sem gáfu skotum gott forskot . Galdur Máni Davíðsson kom aftur inn fyrir Elvar Örn Halldórsson í stöðunni 7 - 10 en Ísland tók svo leikhlé þegar skotar voru komnir með 4 stiga forskot 12 - 8 . Í kjölfarið kom Máni Matthíasson inn fyrir Lúðvík Már Matthíasson í uppspilið . Flottur kafli hjá strákunum varð til þess að skotar tóku leikhlé þegar staðan var 17 - 18 en flott barátta frá íslenska liðinu skilaði því að munurinn var nú bara eitt stig . Ísland var svo komið yfir 21 - 19 þegar skotar taka sitt seinna leikhlé , strákarnir héldu út og unnu að lokum 25 - 23 eftir æsispennandi lokakafla . Galdur Máni kom aftur inn í byrjunarliðið í fjórðu hrinu en Ísland hóf leik . Liðin skiptu með sér stigum í byrjun hrinu en svo kom slæmur kafli hjá íslenska liðinu sem skilaði skotum þriggja stiga forskoti . Kristófer Björn Ólason Proppe kom inn á miðjuna í miðri hrinu og stimplaði sig strax inn með stigi . Eftir smá ströggl hjá íslenska liðinu ná þeir að snúa leiknum við og jafna 16 - 16 en með mikilli baráttu ná strákarnir að jafna . Eftir æsispennandi lokakafla voru það Ísland sem höfðu betur 34 - 32 . Frábær sigur hjá strákunum í hörkuleik en stigahæstur í liði Íslands var Ævarr Freyr Birgisson með 28 stig . Næstur á eftir honum kom Þórarinn Örn Jónsson með 14 stig .